Uznesenie Okresného súdu Prievidza sp. zn. 3Nt/3/2024 z 27. 5. 2024

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 3Nt/3/2024 3824010180 27. 05. 2024 JUDr. Noema Turanovičová ECLI:SK:OSPD:2024:3824010180.3
Uznesenie Okresný súd Prievidza samosudkyňou JUDr. Noemou Turanovičovou o návrhu odsúdeného A. B. na povolenie obnovy konania vo veci Okresného súdu Prievidza sp. zn. 1T/68/2023 dňa 27. mája 2024 takto rozhodol: Podľa § 396 ods. 8 Trestného poriadku (ďalej len „Tr. por.“) berie na vedomie späťvzatie návrhu na povolenie obnovy konania vo veci Okresného súdu Prievidza sp. zn. 1T/68/2023, doručeného súdu dňa 22.2.2024 odsúdeným A. B., nar. XX.X.XXXX v C., okres Prievidza, toho času vo výkone trestu odňatia slobody v D. E. F. G. H. I. J. F. D. E. F. F. K.. odôvodnenie: Rozsudkom Okresného súdu Prievidza sp. zn. 1T/68/2023 zo dňa 5.9.2023, právoplatným 26.10.2023, v spojení s uznesením Krajského súdu Trenčín sp. zn. 2To/96/2023 zo dňa 26.10.2023, právoplatným 26.10.2023, bol obvinený A. B. (ďalej len „odsúdený“), uznaný vinným zo zločinu krádeže podľa § 212 ods. 1 písm. d), ods. 3 písm. f) Trestného zákona č. 300/2005 Z.z. v znení zákona č. 105/2022 Z.z. (ďalej len „Trestný zákon“) s poukazom na § 139 ods. 1 písm. a) Trestného zákona, za čo mu bol uložený nepodmienečný trest odňatia slobody v trvaní v trvaní 4 (štyroch) rokov a 8 (ôsmich) mesiacov, pre výkon ktorého bol zaradený do ústavu na výkon trestu odňatia slobody so stredným stupňom stráženia. Vo vyššie uvedenej trestnej veci doručil odsúdený dňa 22.2.2024 návrh na povolenie obnovy konania. Samosudkyňa za účelom rozhodnutia o predmetnom návrhu odsúdeného nariadila verejné zasadnutie na deň 29.5.2024. Písomným podaním, doručeným súdu 27.5.2024 odsúdeným, odsúdený zobral späť svoj návrh na povolenie obnovy konania a z uvedeného dôvodu bolo verejné zasadnutie určené na deň 29.5.2024 zrušené. Osoba, ktorá návrh na obnovu konania podala, môže ho výslovným vyhlásením vziať späť, a to až dovtedy, kým sa súd, ktorý vo veci koná, odoberie na záverečnú poradu. (§ 396 ods. 5 Tr. por.) Vzatie návrhu na obnovu konania späť vezme, ak niet prekážok, uznesením na vedomie predseda senátu súdu, ktorý vo veci koná. (§ 396 ods. 8 Tr. por.) S poukazom na vyššie uvedené skutočnosti, neexistujúc prekážky tomu brániacej, bolo rozhodnuté tak, ako je to uvedené vo výrokovej časti tohto uznesenia.
Poučenie: Proti tomuto uzneseniu sťažnosť nie je prípustná.

